Resolució de 7 de juliol de 2016, d'estimació de la Reclamació 19/2016 (Resolució confirmada pel Tribunal Superior de Justícia de Catalunya)
Administració: Transports Metropolitans de Barcelona (TMB)
Pot ser objecte de Reclamació la comunicació feta en substitució de les resolucions dels procediments de sol·licitud d'informació pública, si no dóna efectivament accés a tota la informació sol·licitada.
S'ha fet un ús incorrecte jurídicament de la possibilitat oferta per l'article 34.8 LTAIPBG de substituir la resolució per una simple comunicació, ja que aquesta possibilitat està limitada als casos que s'estima la sol·licitud, i en aquest majoritàriament no s'estima; si l'Administració no lliura tota la informació demanada, ha de motivar la seva resposta mitjançant una resolució, amb indicació dels recursos o reclamacions de què pot ser objecte.
La informació pública que pot ser objecte del dret d'accés inclou la que ha de ser objecte de publicitat activa, però té un contingut molt més ampli; això fa que no tingui fonament jurídic intentar justificar en preceptes relatius a la publicitat activa la denegació d'accés a la informació.
Si algun dels articles 9 a 15 LTAIPBG determina amb un grau raonable de certesa jurídica que una informació indicada ha de ser objecte de publicitat activa, la determinació del legislador comporta per sí sola la prevalença dels interessos públics favorables a l'accés, per damunt dels privats favorables a la protecció de les dades concernides; pels mateixos motius, si bé una determinada informació que afecta drets o interessos de terceres persones no es pot facilitar sense haver-los donat trasllat per tal que puguin formular-hi al·legacions, quan aquesta informació ha de ser objecte de publicitat activa el trasllat és innecessari, ja que el legislador ha determinat que preval la publicitat pel damunt del que pugui resultar de les al·legacions de les terceres persones afectades.
El concepte "relació de llocs de treball" es refereix a una relació singularitzada i individualitzada de cada un dels llocs de treball de la respectiva Administració o entitat; l'instrument organitzatiu equivalent amb què les societats mercantils del sector públic poden substituir la relació de llocs de treball només complirà aquest requisit d'equivalència, almenys als efectes de la legislació de transparència, si és igualment individualitzat i singularitzat i conté el mateix tipus d'informació que han de contenir les relacions de llocs de treball.
Les relacions de llocs de treball no contenen dades personals, però poden oferir indirectament informació sobre la persona que ocupa cada lloc; tanmateix, aquesta eventual incidència indirecta en les dades personals no constituiria impediment per donar informació relativa a la relació de llocs de treball, ja que aquesta informació pot ser rellevant per controlar la gestió de personal.
Des d'un punt de vista material o de contingut de les seves funcions, caracteritza el personal directiu el fet d'exercir funcions de caràcter superior, fer-ho amb autonomia i responsabilitat, amb dependència directa dels seus màxims responsables i només limitades pels criteris i instruccions d'aquests.
Comunicació substitutiva de resolució, Trasllat, Al·legacions, Relació de llocs de treball, Personal directiu, Ajuntament, Societats mercantils públiques, Personal, Retribucions,
Consulta la interlocutòria d'aixecament de la suspensió cautelar
Consulta la interlocutòria que desestima el recurs de reposició contra l'aixecament de mesures cautelars
Consulta la provisió que inadmet el recurs de casació contra l'aixecament de mesures cautelars
El dia 24 de maig de 2016 la GAIP rep l'informe de l'APDCAT esmentat a l'antecedent 7.
Els aspectes més destacables del seu contingut són els següents:
L'informe de l'APDCAT arriba a la conclusió següent: "La normativa de protecció de dades no impedeix lliurar informació sobre la plantilla i l'RLT de les entitats reclamades.
En conseqüència, aquesta Resolució consent a prorrogar fins a finals del proper mes de setembre el lliurament de les dades concernides per la necessitat del trasllat previ a les persones afectades, reservant-se la GAIP la possibilitat, conceptualment i legalment excepcional, de fer prevaldre puntualment la seva protecció damunt del dret d'accés, per raó de la informació eventualment obtinguda a les al·legacions, sense perjudici de declarar el dret general de la persona reclamant a obtenir-les i del lliurament immediat de la resta d'informació sol·licitada.
31/08/2016 - Recurs potestatiu de reposició 1
07/09/2016 - Recurs potestatiu de reposició 2
21/09/2016 - Recurs potestatiu de reposició 3
28/09/2016 - Recurs potestatiu de reposició 4
05/10/2016 - Recurs potestatiu de reposició 5
05/10/2016 - Recurs potestatiu de reposició 6
12/07/2017 - Incident d'execució (Resolució 235/2017/IE)